Koncert ADI SMOLAR + Duo t & i + Duo D1vja Sv33nja
2024-11-16 20:30 - 23:59 (Europe/Paris) | adi-smolar-visit-maribor
Dvorana GustaF predstavlja: ADI SMOLAR + Duo t & i + Duo D1vja Sv33nja
Adi Smolar: Ni kaj za napisat, Adi Smolar legenda.
Duo t & i: Tajana Stres in Igor Bezget vabita na fresh duo t & i akustično glasbeno potovanje z NoStresovko in Bezgetom, kjer se bo koruza skrivala, fižol bo nagajiv, glasbena sadna kupa pa vas bo posladkala. Ne trudite se ju iskat na spletu, ker ju skorajda ni, pustite se presenetit na štiri oči.
Duo D1vja Sv33nja: Sta neudomačena in nevarna. Liberalca iz konzerve. Južnjaški rock in progresivni pop. Kosmato oprsje in obrita jajca. Člana benda Fox and the Poor Guys, Bratko Zavrnik in Andrej Vilčnik. Sta divja. D1vja Sv33nja.

Povezava do originalnega članka

Realistična drama: Shopping and Fucking
2024-11-16 20:00 - 22:00 | Maribor center / Intimni oder GT22, Glavni trg 22, Maribor
Britanska realistična drama, ki je pretresla gledališko sceno. Spolnost, homoseksualnost, prostitucija, vulgarni jezik. Teater v faco.
Shopping and Fucking, britanska realistična drama Marka Ravenhilla iz leta 1996, je s tematiziranjem tabujev kot so spolnost, homoseksualnost in prostitucija ter rabo vulgarnega jezika za čas praizvedbe pretresla britansko gledališko sceno, pozneje pa sooblikovala takratni novi val odrske poetike, »gledališča u fris« in v avditorij zvabila povsem novo občinstvo.
Danes besedilo ostaja živo in izrazito aktualno v njegovi kritiki kapitalizma in boja za preživetje mlajših generacij.
Režiserka: Brina Klampfer Merčnik
Dramaturginja: Nina Kuclar Stiković
Igrajo: Tamara Avguštin, Borut Doljšak, Vid Klemenc, Timotej Novaković, Primož Vrhovec
Koprodukcija: Mini teater, Kulturno umetniško društvo Krik, Javni sklad Republike Slovenije za kulturne dejavnosti
Premiera: 18. februar 2022
Trajanje: 120 minut
Vstopnina: 8 € / 5 € študenti, dijaki, samozaposleni v kulturi, upokojenci / 0 € brezposelni
Nakup vstopnic preko spleta.

Povezava do originalnega članka

Karmina Šilec: OVIS Dolgočasne ovce, ki spreminjajo svet
2024-11-16 18:00 - 21:00, 2024-11-15 18:00 - 21:00 | Maribor center / Kulturna četrt Minoriti
dokumentarna opera
Ovce so bistvene v človeški zgodbi. Med živalmi je ovca najmočneje vplivala na življenje ljudi. Ključna v človekovi zgodovini nas ta izjemna žival hrani, zdravi, oblači, nam pomaga do blaginje in bede, graditi imperije in pustošiti krajine, urejati dom in odkrivati nove kontinente, graditi mesta in ustvarjati umetnine. Ovce niso le rejne živali, ki čakajo, da postanejo ovčetina. OVIS postavlja to vsakdanjo vrsto v ospredje. Raziskuje, kako močno so ovce vplivale na človeštvo in naravo, od kod so prišle in česa izjemnega smo se ljudje od njih naučili.
Uspeh ali neuspeh civilizacij je bil odvisen od ovac. Njihova vloga v prehrani je človeka biološko spremenila, pomembne so v sodobni medicini, znanosti, gospodarstvu in industriji, v mnogih kulturah nosijo velik simbolni pomen.
OVIS daje tem bitjem priložnost, da povedo svojo zgodbo.

Povezava do originalnega članka

[DELAVNICA] Osnove programiranja s KUBO robotki
2024-11-16 11:00 - 13:00 | Kulturni inkubator
DELAVNICA KUBOROBITKE
OSNOVE PROGRAMIRANJA S KUBO ROBOTKI
Sobota, 16. november 2024 // 11:00 // Kulturni inkubator
V soboto, 16. novembra 2024, bo v Kulturnem inkubatorju ob 11. uri potekala delavnica kuborobotike, kjer bodo udeleženci s pomočjo posebnih KUBO robotov spoznavali osnove programiranja.
Bi želeli, da vaš otrok razvija veščine sistemskega in računalniškega mišljenja skozi igro z robotki in ob tem spoznava prijatelje ter se zabava? Potem ga prijavite na delavnico spoznavanja s KUBO robotki, ki bo v soboto, 16. novembra 2024, ob 11. uri v Kulturnem inkubatorju na Koroški cesti 18 v Mariboru. Delavnica je namenjena otrokom od 6 do 10 leta starosti in traja 2 uri.
Delavnico bo vodila Tea Lovrečnčič.
O KUBO ROBOTKIH
Kubo robotki so odlično orodje za učenje programiranja in osnov robotike za najmlajše učence osnovnih šol brez uporabe računalnika. Gre za dejavnost, ki naj bi jo potrebovali poklici prihodnosti, trenutno pa je v našem osnovnem šolskem izobraževanju še nimamo vključene.
PRIJAVE: Udeležba je brezplačna, vendar je število mest omejeno, zato so obvezne predhodne prijave, ki jih zbiramo na elektronskem naslovu lina.valant.sicanovic@mkc.si.
Prijave zbiramo do zapolnitve prostih mest oziroma do 13. novembra 2024. Delavnico bomo izvedli v primeru prijave minimalno petih udeležencev. Prijava je potrjena, ko prejmete povratno elektronsko sporočilo. O morebitni neudeležbi nas prosim obvestite vsaj en delovni dan pred načrtovano delavnico.
Vabljeni!

Povezava do originalnega članka

Muca copatarica in animirana voščilnica s Hano Repše
2024-11-16 10:00 - 13:00 | Maribor center / Vetrinjski dvor, Vetrinjska ulica 30, Maribor
Ustvarite z nami svojo unikatno animirano voščilnico, ki jo lahko pošljete po celem svetu, preko e-pošte ali družbenih omrežjih. Pokažite svojo ustvarjalnost in navdušite vse znance, predvsem tiste, ki jih v decembru ne boste uspeli videti v živo.
Animirani film je čaroben medij, ki združuje zgodbo, sliko in zvok. Z razvojem tehnologije je njegova izdelava postala zelo enostavna in nam ponuja široko paleto možnosti raziskovanja in ustvarjanja gibljivih podob.
Spoznajmo postopek animacije, poglejmo si različne primere animiranih voščilnic in si izdelajmo čisto svoje v tehniki stop animacije. Prijavi se na delavnico, izdelaj unikatno animirano voščilnico in preseneti svoje najdražje.
Naj bo digitalni prostor čim bolj ustvarjalen, spodbuden in navdihujoč.

Povezava do originalnega članka

STAND UP V BODIFIT CAFFE
2024-11-15 20:00 - 21:30 | Maribor center / BODIFIT Caffe (Na poljanah 20, 2000 Maribor)
Pridružite se večeru smeha z vrhunskimi komiki! David, Luka, Ajda in Jurij vas bodo nasmejali s svojim edinstvenim humorjem, svežimi pogledi in zabavnimi imitacijami. Nepozaben stand-up večer, poln zabave, ki ga ne smete zamuditi!
Pridružite se nam na večeru, polnem smeha in zabave!
Nastopajo:
David Gorinšek – radijski glas in komik, ki prinaša smeh s svojim edinstvenim slogom in iskrivimi šalami.
Luka Dimitrijević – mlad komik s svežimi pogledi na življenje, ki vas bo nasmejal s svojimi edinstvenimi opazkami.
Ajda Peternel – umetnica in komičarka, ki se je preizkusila tudi na največjih festivalih in vas bo osvojila s svojim humorjem in umetniškim pridihom.
Jurij Kaluža – Najmlajši stand-up komik v državi, ki obvlada imitacije in obljublja, da se boste smejali na ves glas.
Kje? BODIFIT Caffe, Na Poljanah 20, Maribor
Kdaj? petek, 15. 11. 2024 ob 20.00
VSTOPNICE:
Cena v predprodaji je 10€, na dan dogodka pa 12€.
Se vidimo!

Povezava do originalnega članka

Evergreen večer
2024-11-15 19:30 - 22:30 | Okolica / Hotel Habakuk, Pohorska ulica 59, 2000 Maribor
Večer brezčasnih melodij ob kitari v Hotelu Habakuk
V petek, 15. novembra, vas vabimo na večer elegance in vrhunskih melodij v Hotelu Habakuk. Rok vas bo z nežnim zvokom kitare in toplino svojega glasu popeljal skozi brezčasne uspešnice Slovenije, Hrvaške in sveta.
Ob spremljavi jesenskih prigrizkov in kozarcu mladega vina vas čaka večer prefinjenega užitka, od 19:30 do 22:30.
Pridružite se nam – vstop prost!

Povezava do originalnega članka

Humanitarna modna revija ROZA OKTOBER IN MOŠKA "MODA"
2024-11-15 18:00 - 20:00 | b2232be5-d357-4e0a-be44-fd07dcf5904c
V SNG Maribor se bo 15. novembra 2024 ob 18. uri odvijala humanitarna modna revija pod okriljem Perfect Dress Code s Katjo, ki bo ponovno združila 12 priznanih slovenskih modnih oblikovalcev. Dogodek bo posvečen zbiranju sredstev za podporo onkološkemu oddelku v Mariboru.

Humanitarna modna revija bo v znamenju poguma in solidarnosti, saj bodo po pisti stopile ženske, ki so prebolele raka, in športniki iz Barada centra.

Na dogodku se bodo s svojimi kreacijami predstavili priznani modni ustvarjalci, med njimi JKH, Natalija Lesjak, Urša Drofenik, Lara Bernot, David Bacali, Kročeta&Stojanovski couture, PRIK, Simona Kogovšek, Renata Bedene, Timotej Bistan, Patricia Pie ter Anja Medle in Metod Črešnar.

Za glasbeno spremljavo bo poskrbela Nuša Caf, ki bo poskrbela za dodatno vzdušje.

Vsa zbrana sredstva na dogodku in prek linije 1919 bodo namenjena onkološkemu oddelku v Mariboru.

Povezava do originalnega članka

Mali modri in mali rumeni 3+
2024-11-15 17:00 | Mala dvorana
Leo Lionni / 40 min

Mali modri in mali rumeni sta najboljša prijatelja. Skupaj hodita v šolo in se igrata. Nekega dne se objameta in postaneta − zelena. Domov se vrneta drugačna in družini ju ne prepoznata. Mali modri in mali rumeni jočeta in jočeta … do prepoznavnosti. Predstava malim in velikim gledalcem skozi dinamično igro barv zastavlja veliko pomembnih vprašanj o sebi in drugih.
Leo Lionni je zaslovel s slikanico Little Blue and Little Yellow, ki je izšla leta 1959. Je prvi ilustrator, ki je za osnovno tehniko uporabil kolaž. Ob slovenski premieri je pri Miš založbi izšla tudi slikanica v slovenščini.
Predstava je primerna tudi za prvo in drugo triado OŠ

Nakup kart

Povezava do originalnega članka

Jazz: Christoph Irniger's Pilgrim Electric
2024-11-14 20:30 - 22:30 | Maribor center / Mali oder Narodnega doma Maribor
Jazz v Narodnem domu
Kvintet Zuriškega saksofonista Christopha Irningerja se je z leti razvil v eno najbolj razburljivih skupin evropskega jazza srednje generacije! Irniger je v jazz vstopil iz rockovskih voda, kot vodja prog-rockovske skupine Cowboys from Hell, sedem let pa je bil tudi član Jazz orkestra iz Luzerna.
V učnih letih so ga usmerjali Dave Liebman, Mark Turner in Ari Hoenig. Ustanovil je dve zasedbi, Pilgrim in Christoph Irniger Trio, s katerima je doslej izdal sedem albumov (tri pri založbi Intakt Records).
Za ustvarjanje je prejel več nagrad ter svojo avtorsko glasbo predstavil na evropskih, azijskih in ameriških odrih.

Povezava do originalnega članka

Performans: Druge kože
2024-11-14 19:00 - 22:00 | Kulturni inkubator
MODNA REVIJA
DSIKOlektiv: DRUGE KOŽE
14. november 2024 // 19.00 // Kulturni inkubator
Dotik se zgodi veliko pred fizičnim stikom. V času med začetkom dotika in začetkom fizičnega stika se dogajajo Druge kože. Recimo že to besedilo je začetek dotika Drugih kož in oseb, ki bomo prišle v stik s prostorom Kulturnega inkubatorja, kjer se bodo dogajale Druge kože, ki jih napoveduje to besedilo.
Performans Druge kože se bo v Kulturnem inkubatorju ob podpori Mladinskega kulturnega centra Maribor zgodil v četrtek, 14. novembra 2024, ob 19. uri.
»Zame Druge kože kljub svoji hibridnosti ostajajo performans, le performans drugačne vrste, namreč takšen, do katerega imamo dostop vedno in povsod, saj je najbolj naš, hkrati pa najbolj skupen: tiho nam prišepetava, da bomo – če bomo znali ostati s samimi seboj, v svoji koži, če ne bomo vedno znova pobegnili v gledanje – znali obsta(ja)ti tudi z drugimi.«
– Jaka Bombač na aplavz.art v zaključku recenzije Drugih kož

»Prek verbalnih predlogov, ki jih daje DISKOlektiv, se sprva ovemo razporejenosti teže, nato vseh variant in variacij dotika, tudi tistega s tlemi ter tega z zrakom. Negativne prostore, ki jih običajno dojemamo kot izpraznjene, DISKOlektiv prikliče v zavest kot polne. Prazna dvorana je vedno polna zraka in prahu, včasih svetlobe, ki nanjo meče sence kompleksnih oblik.«
– Metod Zupan na neodvisni.art

Koreografija: Oblačila // Oblikovanje oblačil, uprizarjanje, sokoreografija, scenografija, kostumografija, oblikovanje luči, zvok in kar je še tega: DISKOlektiv, Barbara Kukovec, Rob Canning
Produkcija: idto.upri.se // DIS-KO-produkcija: Svet in Principlay
S podporo Ministrstva za kulturo RS in Mestne občine Ljubljana
V sodelovanju z zavodom Bunker (Ljubljana), društvom Škuc (Ljubljana), društvom Krog (Celje), Kulturnim centrom Q (Ljubljana), Rareco (Albanella), L’Ex Asilo Filangieri (Neapelj) in P.A.R.C. – Performing Arts Research Centre (Firence), projekt Vzdolž poti in Pfefferberg Theater (Berlin), pa še Plesni centar Tala (Zagreb), Nagib (Maribor)

Povezava do originalnega članka

Glasbeni cikel JUTRI
2024-11-14 19:00 - 21:00 | Maribor center / MMC KIBLA, Ulica kneza Koclja 9, Maribor
Glasbeni cikel JUTRI: Zvezdana Novaković
Vljudno vabljeni, da sem nam v četrtek, 14. novembra 2024, ob 19. uri pridružite v MMC KIBLA na solističnem koncertu Zvezdane Novaković Zven a.k.a. ZveN, ki bo potekal v okviru Glasbenega cikla JUTRI. Zvezdana Novaković je vsestranska glasbena ustvarjalka in performerka. Sprehaja se od etnoglasbe prek gledališke glasbe do z elektroniko obogatenega eksperimentiranja.
V krepkem desetletju je že delovala na številnih področjih in v toliko projektih, da jih je stežka vse natančno popisati. Razpon sega od gledaliških do koncertnih odrov, od skupine Laibach do Svetlane Makarovič, od Bolgarije do Brazilije, od starodavnih tradicij do elektronike, od lutk do uprizoritvenih presežkov Jerneja Lorencija, od klasike do jazza, od poučevanja vokalnih tehnik prek študija kompozicije do vodenja pevskih zborov, od nacionalne opere do alternativnih klubov, od pripovedovanja do harfe.
Vse našteto povezuje njen glas. Njen ZveN.

Povezava do originalnega članka

VEČER PAVA - Kristančič Pavó & Polek
2024-11-14 18:00 | Maribor center / POLEK, Tyrševa 13, 2000 Maribor
Vabljeni na predstavitev premium linije vin Kristančič Pavó s pogostitvijo.
“Vina niso prazna bistra tekočina, temveč bogastvo vonjev in okusov, v katerih je združena narava z vinarjevimi idejami.” Kristančič
Zato se nam pridružite v četrtek, 14. novembra, ob 18.00, na Tyrševi 13, kjer bomo v wine baru Polek ob izbranih jedeh okušali vina premium linije Pavó vinske hiše Kristančič iz Medane.
Spoznajte zgodbo vin, ki se ponašajo z bogatim karakterjem, kompleksnimi aromami in edinstvenimi okusi Goriških Brd, ter doživite večer, poln okusov, sproščenega vzdušja, odlične družbe in “zgodb, zapisanih v vinu, ne v besedi”.
Za dogodek je potrebna REZERVACIJA: info@polek.eu
Vabljeni!

Povezava do originalnega članka

Rokodelstvo, igre & Queer Hangout
2024-11-14 17:00 - 19:00 | Kulturni inkubator
Se nahajaš v Mariboru in imaš čas za druženje?🥰 14. 11. ob 17. uri bomo skupaj preživljale_i čas v ustvarjanju in igranju različnih družabnih iger. 🌸
🐙 Druženje bomo začele_i s šivanjem in vezenjem. Materiale zagotovimo me_i, prav tako mentorsko podporo, tako da predznanje ni potrebno.
🌈 Na druženju bosta na voljo dva aparata za izdelovanje značk v velikosti 25 mm in 44 mm. Motiv značke si lahko pripraviš že doma, lahko pa na delavnici. Vsi materiali bodo na voljo brezplačno.
🍿 Vzporedno z delavnico bo potekalo druženje Kokic in iger, kjer ne bo manjkalo ne kokic ne iger. Svojo najljubšo igro lahko udeleženci_ke prinesejo tudi s seboj.
Igre, ki so na voljo: Barking Kittens, 𝗘𝘅𝗽𝗹𝗼𝗱𝗶𝗻𝗴 𝗞𝗶𝘁𝘁𝗲𝗻𝘀, Cards Against Heteronormativity, 𝗗𝗼𝗯𝗯𝗹𝗲, Pride Playing Cards, 𝗪𝗶𝘇𝘇𝗮𝗿𝗱, 6 vzame!, 𝗖𝗮𝘁𝗮𝗻, Uno in Enka, 𝗗𝗶𝘅𝗶𝘁, Fake Artist goes to New York, 𝗟𝗶𝗴𝗿𝗲𝘁𝘁𝗼, Coup, Story Cubes.
Vabljene_i 💕

Povezava do originalnega članka

Darka Zvonar Predan: Makedonski pogovori in zgodbe
2024-11-13 18:00 - 20:00 | makedonski-pogovori-in-zgodbe_darka-zvonar-predan3
Literarni večer z avtorico.
Novinarka Darka Zvonar Predan je v knjigi Makedonski pogovori in zgodbe zbrala intervjuje in prigode, ki jih je ustvarjala med letoma 2020 in 2022, ko se je zaradi moževe diplomatske službe za dve leti in pol preselila v Makedonijo.
Povezovanje dogodka: Slavica Turniški Simionova, Mariborska knjižnica
Glasbena spremljava: glasbena skupina Lenka.

Povezava do originalnega članka

Program 9. Kariernega sejma 2024
2024-11-13 08:00 - 2024-11-14 17:00 | UŠC Leona Štuklja 130 Koroška cesta Maribor, Upravna enota Maribor, 2000 Slovenia
Sočasno ob predstavitvah razstavljavcev bo obiskovalcem na voljo tudi pester izbor delavnic in predavanj. Poleg že tradicionalne Žive knjižnice poklicev, ki jo izvaja MKC Maribor in bo potekala oba dneva sejma od 8. do 15. ure, bo v sredo, 13.11., na izbiro še šest predavanj oz. delavnic med katerimi velja izpostaviti delavnico »Kako biti vrhunski: Moč ciljev in zdrave miselnosti«, ki jo bo za obiskovalce izvedla Sara Isaković, najuspešnejša slovenska plavalka, dobitnica srebrne olimpijske kolajne na Olimpijskih igrah v Pekingu leta 2008, v četrtek, 14.11., pa še štiri predavanja oz. delavnice, ki bodo obiskovalcem ponudila vpogled na področje umetne inteligence, nevrometrije, osebne rasti, dijaškega dela in vajeništva.

PROGRAM
Sreda, 13. november
URA: 08.00-15.00
NASLOV DELAVNICE: ŽIVA KNJIŽNICA POKLICEV
LOKACIJA: V prvem nadstropju znotraj dvorane Leona Štuklja pri vhodu po stopnicah desno
IZVAJALEC: MKC Maribor
KRATEK OPIS DELAVNICE:
Živa knjižnica je knjižnica kot vsaka druga – ima knjige, knjižničarja/ko, bralce/ke in čitalnico. Posebnost Žive knjižnice je ta, da so knjige ljudje (tako imenovane žive knjige), ki skozi dialog z bralci/kami delijo svojo življenjsko zgodbo o poklicu, ki ga opravljajo ali o izobraževalni poti, ki so si jo izbrali. Mladi lahko tako iz prve roke izvedo informacije o poklicu ali študiju, ki jih zanimajo. Pogovor knjige in bralca/ke lahko poteka individualno ali v dvojicah. Eno branje traja največ 20 min.
Tokrat boš lahko poklepetal/a z zanimivimi knjigami npr.:
študentko psihologije,
inženirjem medijskih komunikacij,
knjižničarko,
študentom geografije,
kineziologinjo,
gradbenico,
anglistko,
dijakom/injo iz različnih srednjih šol v Mariboru.

URA: 13.00-13.45
NASLOV DELAVNICE: ALI SE DOVOLJ DOBRO POZNAM?
LOKACIJA: predavalnica UŠC Leona Štuklja
IZVAJALKA: Vida Lerš, karierna svetovalka
Vida je že več kot deset let karierna svetovalka. Njeno delo v Kariernem središču Maribor zajema snovanje in izvajanje delavnic iz področja veščin iskanja zaposlitve, motivacijskih delavnic za osebno rast in delavnic na katerih skupaj z udeleženci raziskuje interese, vrednote in motive, sposobnosti in osebnostne lastnosti in vse kar vpliva na izbiro poklicne poti vsakega posameznika.
KRATEK OPIS DELAVNICE:
Na delavnici se bodo učenci in dijaki seznanili z najrazličnejšimi pripomočki za samospoznavanje, ki jim lahko pomagajo pri izbiri nadaljnje izobraževalne poti ter poklica. Predstavili bomo spletno stran eSvetovanje, kjer so na voljo povezave do Vprašalnika osebnostnih lastnosti, mladi lahko podrobneje raziščejo svoje interesne tipe (s Hollandovo tipologijo) ter ugotovijo, kakšno delovno okolje bi bilo za njih najprimernejše. Seznanili se bodo s kompetenčnim modelom, ki ponuja možnosti raziskovanja osebnih spretnosti. Spoznali bodo lahko pripomoček za raziskovanje, razvoj in izpopolnjevanje svojih možnosti v karieri z spletnim orodjem »Kam in kako«.

URA: 09.00-09.30
NASLOV: VAJENIŠKA MESTA V PODRAVJU IN ZAKAJ POSTATI VAJENEC?
LOKACIJA: predavalnica UŠC Leona Štuklja
IZVAJALKA: Marisa Ban, svetovalka iz Službe za razvoj kadrov in izobraževanje GZS
KRATEK OPIS:
Predstavitev vajeništva je odlična priložnost za osnovnošolce, podjetja, starše in druge deležnike, da spoznajo prednosti triletnih poklicnih vajeniških izobraževalnih programov, kjer se dijaki izobražujejo neposredno v delovnem okolju. Program vajeništva omogoča, da dijaki vsaj polovico časa svojega šolanja preživijo v podjetju, kjer pridobivajo dragocene praktične izkušnje in veščine. To pomeni, da se že med izobraževanjem vključujejo v resnične delovne procese, kar jim po koncu šolanja olajša vstop na trg dela. Podjetja pa lahko na tak način pridobijo in izobrazijo bodoče zaposlene.
Na dogodku bomo podrobneje predstavili, kako program deluje, kakšne so prednosti za vse vpletene in kako se lahko učenci ter podjetja vključijo v vajeniški model izobraževanja. Predstavljena bodo tudi prosta vajeniška mesta v podjetjih v podravski regiji.
URA: 15.00-15.45
NASLOV DELAVNICE: KAKO SI USTVARIM ZARES FAJN LAJF?
LOKACIJA: predavalnica UŠC Leona Štuklja
IZVAJALEC: Sabina Košmrl Kaučič
Sabina Košmrl Kaučič, profesorica biologije in filozofije, avtorica knjižne uspešnice »Srčni učitelj«, TEDx talk govornica, uradna izobraževalka strokovnjakov zaposlenih na področju vzgoje in izobraževanja preko kataloga Katis, ki ga je odobrilo Ministrstvo, kreatorka online tečajev »Magičnost življenja«, mama treh otrok. Trenutno zaposlena na Osnovni šoli Slave Klavore Maribor. Zaradi projekta, ki ga je osnovala z Izo Login, je začela sodelovati tudi s Centrom za socialno delo in dela na področju Rejniških družin. Sodeluje tudi z Društvom družin diplomatov na Slovenskih ambasadah in z njimi izvaja svetovalne vsebine.
KRATEK OPIS DELAVNICE:
Udeleženci se bodo naučili ozavestiti odpor in strah, ki se velikokrat pojavita, ko se znajdejo pred izzivom oz. pred učno snovjo. Raziskave in izkušnje namreč dokazujejo, da ni primanjkljaj v sposobnostih tisti, ki preprečuje, da bi učenci/dijaki/študenti dosegali lepe rezultate, ampak je to zelo pogosto nezmožnost ravnanja z lastnimi močnimi občutji, ki se sprožajo. Ko se naučijo odpor in strah zdravo presegati, se njihovi rezultati izboljšajo. Udeleženci bodo usvajali preproste tehnike, ki pa jih dokazano učinkovito podprejo na njihovi poti izobraževanja in odraščanja.

URA: 13.00-14.00
NASLOV DELAVNICE: KAJ NAM PRINAŠA UMETNA INTELIGENCA NA DELOVNA MESTA?
LOKACIJA: Amfiteater Filozofske fakultete
IZVAJALEC: docent dr. Domen Mongus
Domen Mongus je redni profesor in raziskovalec na mariborski Fakulteti za računalništvo, elektrotehniko in računalništvo, vodja Centra za pametna mesta in skupnosti na Univerzi v Mariboru (UM) ter eden od vodilnih evropskih znanstvenikov na področju lokacijske inteligence.
V akademski karieri je za svoje raziskovalne in pedagoške dosežke prejel številne nagrade.
KRATEK OPIS DELAVNICE:
Na pol urni delavnici se bomo seznanili z:
osnovnimi principi delovanja AI (kako deluje, kaj so prednosti, kaj so slabosti)
primeri, kjer AI ne bo nikoli zamenjala človeka (na osnovi slabosti)
primeri, kjer AI bo ali že zamenjuje človeka

URA: 14.15- 15.45
NASLOV DELAVNICE: KAKO BITI VRHUNSKI: MOČ CILJEV IN ZDRAVE MISELNOSTI
LOKACIJA: Amfiteater Filozofske fakultete
IZVAJALKA: Sara Isaković
Sara Isaković je najuspešnejša slovenska plavalka, dobitnica srebrne olimpijske kolajne na Olimpijskih igrah v Pekingu leta 2008, ki so predstavljale vrhunec njene športne kariere. Poleg športa je danes, točno 5 let po zaključku kariere, svoje poslanstvo našla v raziskovanju delovanja možganov (na U.S Navy Seals-ih, Marincih ter Olimpijskih športnikih), ter dela na področju performance psihologije (psihologija optimalnega nastopanja). Po končani diplomi iz univerze Berkeley in magisterija v San Diegu, se je Sara začela ukvarjati s športniki, piloti, glasbeniki ter poslovneži in jim pomaga izvesti optimalen nastop v stresnih situacijah. Sara se zavzema za zdrav način življenja ter promovira mentalni in fizični fitnes za dobro počutje ter odpornost v današnjem hitrem ter napornem življenju. Pred kratkim je postala certificirani praktik hipnoze pri Dr. Šinigoju, tako kot tudi pri Dr. Pajntarju- društvo za medicinsko hipnozo.
KRATEK OPIS DELAVNICE:
V tem predavanju bomo raziskali moč postavljanja ciljev, še posebej pri oblikovanju življenj mladih. Brez jasnih ciljev je lahko življenje kot plovba brez kompasa, kjer pristaneš nekje, kjer nikoli nisi želel biti, podobno kot pravi znan citat: ‘Če ne veš, kam greš, boš verjetno pristal nekje drugje.’ Postavljanje ciljev nam omogoča, da ustvarimo načrt, ki usmerja naša dejanja in odločitve s smislom in jasnostjo. Za mlade je to lahko izjemnega pomena, saj jim pomaga ohranjati motivacijo, graditi samozavest in prevzeti odgovornost za svojo prihodnost. Preučili bomo, kako nam cilji pomagajo razbiti velike sanje na dosegljive korake, kar nam omogoča, da ostanemo osredotočeni tudi, ko se pojavijo izzivi. To predavanje vas bo spodbudilo, da razmislite o svojih lastnih željah, in vas navdušilo nad tem, kako lahko postavljanje ciljev postavi temelje za prihodnost, polno priložnosti, uspehov ter notranjega zadovoljstva.

URA: 15.30-16.15
NASLOV DELAVNICE: VERBATORIA – NOVO ORODJE ZA ODKRIVANJE MOČNIH PODROČIJ POSAMEZNIKA Z NEVROMETRIJO
LOKACIJA: predavalnica UŠC Leona Štuklja
IZVAJALEC: mag. Dunja Petak, univ. dipl. psih.
Dunja Petak je univerzitetna diplomirana psihologinja z opravljenim znanstvenim magisterijem s področja klinične psihologije. Je strokovnjakinja s skoraj 30-letnimi izkušnjami na področju dela z ljudmi. Dodatno se je izobraževala iz transakcijske analize, nevrolingvističnega programiranja, supervizije ter kariernega svetovanja. V letošnjem letu je pridobila licenco Verbatoria, kar ji omogoča, da lahko s pomočjo inovativnega orodja nadgrajuje svoje dosedanje delo, znanje in izkušnje na področju kariernega svetovanja. Zdi se se ji izjemno pomembno, da vsak posameznik odkrije svoja močna področja, jih razvija in se usmerja k aktivnostim, ki mu prinašajo napredek in zadovoljstvo.
KRATEK OPIS DELAVNICE:
Ali poznaš svoja močna področja? Te zanima, kateri poklici so zate najprimernejši, katere profesionalne veščine imajo pri tebi najvišji potencial za razvoj in katera vloga v timu je zate najbolj »naravna«? Do odgovorov na vsa navedena vprašanja ti lahko pomaga metoda nevrometričnega testiranja z orodjem Verbatoria, ki je od letos dostopno tudi v Sloveniji. Na predavanju/delavnici bo predstavljena navedena metoda, ki omogoča vpogled v prirojene potenciale posameznika na naslednjih področjih: matematično-logičnem, glasbenem, ustvarjalnem, besedno-jezikovnem in športno-kinestetičnem. Gre za edinstveno orodje, ki je namenjeno učencem, dijakom in odraslim, saj jim pridobljene informacije lahko olajšajo načrtovanje aktivnosti na različnih področjih življenja – tudi pri načrtovanju izobraževalne oz. karierne poti.

PROGRAM
Četrtek, 14. november
URA: 08.00-15.00
NASLOV DELAVNICE: ŽIVA KNJIŽNICA POKLICEV
LOKACIJA: V prvem nadstropju znotraj dvorane Leona Štuklja pri vhodu po stopnicah desno
IZVAJALEC: MKC Maribor
KRATEK OPIS DELAVNICE:
Živa knjižnica je knjižnica kot vsaka druga – ima knjige, knjižničarja/ko, bralce/ke in čitalnico. Posebnost Žive knjižnice je ta, da so knjige ljudje (tako imenovane žive knjige), ki skozi dialog z bralci/kami delijo svojo življenjsko zgodbo o poklicu, ki ga opravljajo ali o izobraževalni poti, ki so si jo izbrali. Mladi lahko tako iz prve roke izvedo informacije o poklicu ali študiju, ki jih zanimajo. Pogovor knjige in bralca/ke lahko poteka individualno ali v dvojicah. Eno branje traja največ 20 min.
Tokrat boš lahko poklepetal/a z zanimivimi knjigami npr.:
študentko psihologije,
inženirjem medijskih komunikacij,
knjižničarko,
študentom geografije,
kineziologinjo,
gradbenico,
anglistko,
dijakom/injo iz različnih srednjih šol v Mariboru.

URA: 09.00-09.45
NASLOV DELAVNICE:ALI POZNAŠ POMEN DIJAŠKEGA DELA ZA KARIERNO POT?
IZVAJALEC: MJob
KRATEK OPIS DELAVNICE:
Delavnica bo pokrila tako področje zakonodajne ureditve študentskega dela v Sloveniji kot praktične nasvete za mlade, kako si najti delo.

URA: 12.00-13.00
NASLOV DELAVNICE: POSTANI INŽENIR ENERGETIKE
LOKACIJA: predavalnica UŠC Leona Štuklja
Predstavili bomo študijske programe, ki se izvajajo na Fakulteti za energetiko UM ter skozi najpogostejša vprašanja predstavili študij na fakulteti.
IZVAJALEC: Eva Simonič,( Predstavitev študijskih programov Fakulteta za energetiko)

URA: 14.00-14.45
NASLOV DELAVNICE: S HITRIM BRANJEM DO USPEHA
LOKACIJA: predavalnica UŠC Leona Štuklja
IZVAJALKA: Vanja Jus, Evropski inovacijski center Univerzum Minerva Maribor
Mag. Vanja Jus, rojena v Slovenj Gradcu, je državna prvakinja v hitrem branju in glavna inštruktorica programa HiBra trener, kjer se prenašajo poglobljena znanja o hitrem branju na profesorje slovenskih šol. Vanja je odgovorna tudi za projekt MemoHELP, je licenčna inštruktorica programa MemoHELP in glavna odgovorna oseba za izvedbo delavnic MemoHELP (delavnice za trening spomina) ter raziskovalka uravnoteženja možganskih hemisfer. Do sedaj ima zaključene 3 dodiplomske študijske programe in 1 znanstveni magisterij ter pridobljeno široko paleto neformalnih znanj in veščin.
KRATEK OPIS DELAVNICE:
Program poteka po metodi hitrega učenja Minerva, ki je bila razvita s pomočjo sredstev ESS. Poudarek je na medsebojnem komuniciranju in usvajanju znanj predvsem v obliki praktičnega, pa tudi teoretičnega učenja. Prav tako predavatelji med izvedbo delavnic, glede na skupino ter njene sposobnosti, vključujejo vaje za razgibavanje. Delavnica je razgibana, od udeležencev zahteva veliko aktivnega sodelovanja. Uporabljajo se posebni učni pristopi, ki omogočajo hitro branje.

URA: 15.30-16.15
NASLOV DELAVNICE: VERBATORIA – NOVO ORODJE ZA ODKRIVANJE MOČNIH PODROČIJ POSAMEZNIKA Z NEVROMETRIJO
LOKACIJA: predavalnica UŠC Leona Štuklja
IZVAJALEC: mag. Dunja Petak, univ. dipl. psih.
Dunja Petak je univerzitetna diplomirana psihologinja z opravljenim znanstvenim magisterijem s področja klinične psihologije. Je strokovnjakinja s skoraj 30-letnimi izkušnjami na področju dela z ljudmi. Dodatno se je izobraževala iz transakcijske analize, nevrolingvističnega programiranja, supervizije ter kariernega svetovanja. V letošnjem letu je pridobila licenco Verbatoria, kar ji omogoča, da lahko s pomočjo inovativnega orodja nadgrajuje svoje dosedanje delo, znanje in izkušnje na področju kariernega svetovanja. Zdi se se ji izjemno pomembno, da vsak posameznik odkrije svoja močna področja, jih razvija in se usmerja k aktivnostim, ki mu prinašajo napredek in zadovoljstvo.
KRATEK OPIS DELAVNICE:
Ali poznaš svoja močna področja? Te zanima, kateri poklici so zate najprimernejši, katere profesionalne veščine imajo pri tebi najvišji potencial za razvoj in katera vloga v timu je zate najbolj »naravna«? Do odgovorov na vsa navedena vprašanja ti lahko pomaga metoda nevrometričnega testiranja z orodjem Verbatoria, ki je od letos dostopno tudi v Sloveniji. Na predavanju/delavnici bo predstavljena navedena metoda, ki omogoča vpogled v prirojene potenciale posameznika na naslednjih področjih: matematično-logičnem, glasbenem, ustvarjalnem, besedno-jezikovnem in športno-kinestetičnem. Gre za edinstveno orodje, ki je namenjeno učencem, dijakom in odraslim, saj jim pridobljene informacije lahko olajšajo načrtovanje aktivnosti na različnih področjih življenja – tudi pri načrtovanju izobraževalne oz. karierne poti.

9. Karierni sejem – sejem poklicev in izobraževanja 2024 s Saro Isaković
2024-11-13 08:00 - 2024-11-14 17:00 | UŠC Leona Štuklja 130 Koroška cesta Maribor, Upravna enota Maribor, 2000 Slovenia
Pridružite se predstavitvi izobraževalnih zavodov, obrtnikov, podjetnikov, drugih gospodarskih subjektov ter ostalih javnih in zasebnih organizacij, ki se predstavljajo na kar 125 razstavnih prostorih. Za dodaten karierni in osebnostni razvoj bodo na voljo delavnice med katerimi velja izpostaviti delavnico »Kako Biti vrhunski: Moč ciljev in zdrave miselnosti«, ki jo bo za obiskovalce izvedla Sara Isaković, najuspešnejša slovenska plavalka, dobitnica srebrne olimpijske kolajne na Olimpijskih igrah v Pekingu leta 2008.
V mesecu novembru bo v Mariboru potekal že 9. Karierni sejem – sejem poklicev in izobraževanja 2024, pod že znanim sloganom »Vesolje priložnosti«, ki ga organizirata Območna obrtno-podjetniška zbornica Maribor in Štajerska gospodarska zbornica v partnerskem sodelovanju z Mestno občino Maribor, Zavodom RS za zaposlovanje – Območno službo Maribor, Univerzo v Mariboru, Fundacijo za izboljšanje zaposlitvenih možnosti Prizma, ustanova in Mladinskim kulturnim centrom Maribor.

Karierni sejem je namenjen učencem višjih razredov osnovne šole in višjih letnikov srednje šole, staršem, svetovalnim in drugim strokovnim delavcem s področja karierne orientacije mladih. Z izvedbo Kariernega sejma želimo mladim na enem mestu predstaviti možnosti, ki jih imajo ob nadaljevanju svoje izobraževalne ali poklicne poti ter prispevati k preprečevanju neskladja med ponudbo in povpraševanjem na lokalnem trgu dela, kot tudi pomagati pri izvajanju programov karierne orientacije v osnovnih in srednjih šolah. Posebno pozornost zato namenjamo poklicem, ki so na trgu dela vse bolj iskani in novim poklicem prihodnosti.

Karierni sejem za osnovnošolce in srednješolce bo potekal v sredo, 13. 11. 2024, med 8. in 17. uro in četrtek, 14. 11. 2024, med 8. in 16. uro v Univerzitetnem športnem centru Leona Štuklja, Koroška cesta 130, Maribor.

Na sejmu bomo v povezovanju z izobraževalnimi zavodi, obrtniki, podjetniki, drugimi gospodarskimi subjekti ter ostalimi javnimi in zasebnimi organizacijami predstavili priložnosti za karierni razvoj mladih v lokalnem okolju.

Obiskovalci kariernega sejma bodo lahko:

spoznali posamezne poklice;
spoznali izobraževalne ustanove in programe, ki jih te izvajajo;
se udeležili dogodkov (delavnic in predavanj), ki so koristni za načrtovanje izobraževalne in karierne poti;
se seznanili s potencialnimi delodajalci, z možnostmi za zaposlitev ali za opravljanje prakse;
dobili informacije o razmerah na trgu dela, iskanih poklicih in poklicih prihodnosti;
stopili v stik s kariernimi svetovalci/kami in organizacijami, ki nudijo podporo mladim pri načrtovanju kariere in kariernih odločitvah;
spoznali organizacije, ki izobražujejo, usposabljajo ali zaposlujejo mlade invalide;
se seznanili z mladinskim delom in s programi, ki jih izvajajo mladinski centri in druge organizacije, ki delujejo na področju mladine.

Predstavitve na letošnjem Kariernem sejmu bodo potekale na 125 razstavnih enotah. Obisk Kariernega sejma je napovedalo 50 osnovnih in srednjih šol iz Vzhodne kohezijske regije z več kot 3.800 učenci. Pričakujemo, da bo sejem skupno obiskalo okoli 5.000 oseb.

Sočasno ob predstavitvah razstavljavcev bo obiskovalcem na voljo tudi pester izbor delavnic in predavanj. Poleg že tradicionalne Žive knjižnice poklicev, ki jo izvaja MKC Maribor in bo potekala oba dneva sejma od 8. do 15. ure, bo v sredo, 13.11., na izbiro še šest predavanj oz. delavnic med katerimi velja izpostaviti delavnico »Kako biti vrhunski: Moč ciljev in zdrave miselnosti«, ki jo bo za obiskovalce izvedla Sara Isaković, najuspešnejša slovenska plavalka, dobitnica srebrne olimpijske kolajne na Olimpijskih igrah v Pekingu leta 2008, v četrtek, 14.11., pa še štiri predavanja oz. delavnice, ki bodo obiskovalcem ponudila vpogled na področje umetne inteligence, nevrometrije, osebne rasti, dijaškega dela in vajeništva.

Karierni sejem je za udeležence brezplačen.

Več informacij o sejmu najdete na spletni strani: www.sejem-karierni.si.

Vljudno vabimo k obisku Kariernega sejma!

Odnosi z javnostmi
MO Maribor

Ožuljeni jezik s Petro Bauman
2024-11-12 19:00 - 22:00 | Vetrinjski dvor
VEČER SLAM POEZIJE
Novembrski Ožuljeni jezik z gostjo Petro Bauman
Torek, 12. november 2024 // 19.00 // Vetrinjski dvor
Še najbolj pa bom šel tja, kjer se ljudje ne nehajo smehljati,
kjer še gorijo divji ognji
in kjer te neznane roke še potegnejo v ples.
(Petra Bauman, Pot)

Ožuljeni jezik je cikel literarnih prireditev s slamovsko poezijo in uveljavljenimi pesniškimi gosti ter gostjami, ki ga že od leta 2016 izvajajo Mladinski kulturni center Maribor v sodelovanju s pesniškim društvom Slam zverine, Narodnim domom Maribor, KUD Codo in Bando ferdamano. Novembrski Ožuljeni jezik bo potekal v Vetrinjskem dvoru v klubu BarCoda, v torek, 12. novembra 2024, s pričetkom ob 19.00 uri.
Literarni dogodek je odprt za vse slamovske pesnice in pesnike, ki bi se ponovno ali prvič želeli predstaviti z izvirno avtorsko poezijo. Prijave nastopajočih zbiramo na naslovu ozuljenijezik@gmail.com ali preko zasebnega sporočila na facebook strani Slam zverin. Dogodek bo moderirala Mojca Frim, članica improligaške skupine Banda Ferdamana, z literarnim gostjo tokratnega Ožuljenega jezika Petro Bauman pa se bo o pravkar izdani knjigi njene poezije z naslovom Dan v zalivu (Hiša poezije, 2024) pogovarjala urednica, moderatorka in nekdanja urednica revije Liter Jezika Ajda Strajnar.

O PETRI BAUMAN
Petra Bauman se je rodila leta 1979 v Mariboru. Je pesnica, moderatorka, diplomirana novinarka, ki svoje delo vseskozi kombinira s svojo veliko ljubeznijo – gledališčem kot gledalka in kot igralka. Leta 2008 je pri založbi Pivec izdala svojo prvo pesniško zbirko z naslovom Januar. Njena druga zbirka Paradiž je izšla s pomočjo spletne kampanje pod okriljem platforme za financiranje kreativnih idej Adrifund leta 2019. Za kratko zgodbo Rojstni dan je prejela nagrado Onino pero 2024. Pravkar je izšla njena tretja pesniška zbirka z naslovom Dan v zalivu – zbirka je izšla pod okriljem založbe Hiša poezije v zbirki v knjižni zbirki Sončnica, vsa nora od svetlobe v okviru razpisa “Sončnice 2024”, za objavo jo je izbrala Kristina Kočan. Pesmi Petre Bauman so prevedene v hrvaški in nemški jezik.
Vabljene in vabljeni na novembrski Ožuljeni jezik!

Dogodek organizira MKC Maribor – MKC Črka v sodelovanju z Bando ferdamano, Narodnim domom Maribor, Kud Codo in s finančno podporo Mestne občine Maribor ter Ministrstva za izobraževanje, znanost in šport – Urada RS za mladino. Dogodek spada v sklop literarnih prireditev MKC Črka, ki jih sofinancira Javna agencija za knjigo.
Dodatne informacije: petra.kolmancic@mkc.si.

Povezava do originalnega članka

Delavnica v razstavišču KIBLA PORTAL
2024-11-12 17:00 - 2024-11-14 20:00 | Okolica / KIBLA PORTAL, Valvasorjeva 40, 2. nadstropje
Delavnica: Digitalna narava – 3D oblikovanje, VR in AR
Vabimo vas na tridnevno ustvarjalno delavnico, kjer boste raziskovali preplet narave in digitalnih tehnologij skozi prizmo 3D oblikovanja ter VR in AR (navidezna in obogatena resničnost).

1. dan: Digitalna rekonstrukcija narave
2. dan: Oblikovanje virtualnih naravnih svetov
3. dan: VR/AR instalacije

Delavnico izvajata: Jaka Waldhütter, dipl. inž. elektrotehnike in profesor informatike Monika Pocrnjić, dipl. prof. lik. umet.in intermedijska umetnica
Prijave sprejemamo na elektronski naslov: peter.lubej@kibla.org
Če je mogoče, prinesite svoj prenosnik. Če ne, nam to v prijavi sporočite.
Primerno za vse, starejše od 16 let, ki jih zanimata 3D oblikovanje in interaktivne tehnologije, kot so VR in AR.
Datum: 12. do 14. 11. 2024

Povezava do originalnega članka

Začetna delavnica 3D modeliranja v programu Blender
2024-11-11 17:00 - 2024-11-13 20:00 | Kulturni inkubator
DELAVNICA MODELIRANJA
ZAČETNA DELAVNICA 3D MODELIRANJA V PROGRAMU BLENDER
Od ponedeljka, 11. novembra, do srede, 13. novembra // 17:00-20:00 // Kulturni inkubator
Zmodeliraj svojega medvedka! V Kulturnem inkubatorju pripravljamo začetno delavnico 3D modeliranja v programu Blender (“Blender Bear Necessities”). Delavnica bo sestavljena iz treh srečanj, ki bodo potekala med 11. in 13. novembrom 2024, vsakič med 17. in 20. uro. Delavnica je brezplačna, obvezne so predhodne prijave.
Udeleženci se bodo na delavnici naučili osnov 3D modeliranja in spoznali delo v odprtokodnem programu Blender. Delavnica je namenjena udeležencem, starim 15 let ali več in je brezplačna. Delavnico bo vodila mentorica Maša Dobrina.
PROGRAM DELAVNICE

PRED DELAVNICO:
Udeleženci naj si že pred začetkom delavnice na računalnike namestijo program Blender na svoje računalnike. V kolikor to ni mogoče, naj to sporočijo ob prijavi na delavnico. Po prijavi bodo po elektronski pošti prejeli 4 pripravljene pomočne slike, 1 hdri sliko za ozadje in osvetlitev ter .pdf dokument z bližnjicami, ki jih bodo uporabljali na delavnici.

PRVO SREČANJE: Ponedeljek, 11. november 2024 @ 17:00-20:00
Uvod in preizkus, kako dobro modelira umetna inteligenca. Reševanje morebitnih težav z namestitvijo. Spoznavanje programa Blender, nastavitve, priprava pomožnih slik in grobo modeliranje po delih.
DRUGO SREČANJE: Torek, 12. november 2024 @ 17:00-20:00
Dokončanje grobega modeliranja in fino skulptiranje detailov.
TRETJE SREČANJE: Sreda, 13. november 2024 @ 17:00-20:00
Materiali, kožuh in render (izris končne slike).

Delavnica je brezplačna, so pa zaradi omejenega števila mest obvezne predhodne prijave, ki jih zbiramo na elektronskem naslovu lina.valant.sicanovic@mkc.si. Prijava je potrjena, ko prejmete povratno sporočilo. O morebitni neudeležbi nas prosim obvestite vsaj en delovni dan pred delavnico. Delavnico bomo izvedli v primeru, da bo nanjo prijavljenih najmanj pet udeležencev.

Povezava do originalnega članka

Romanska arhitektura in umetnost II
2024-11-11 17:00 | PEKARNA MAGDALENSKE MREŽE
11. 11. 2024 ob 17.00, Pekarna Magdalenske mreže
Predavanja iz umetnostne zgodovine: Arhitektura in umetnost srednjega veka

Romanska arhitektura in umetnost II

V ponedeljek, 11. 11. 2024, ob 17.00 vabimo v prostore Pekarne Magdalenske mreže na tretje predavanje iz umetnostne zgodovine v tem ciklu, ko govorimo o arhitekturi in umetnosti srednjega veka.

Arhitektura je pogosto spregledan segment umetnostne zgodovine, čeprav ponuja izjemen pogled na umetnostno dogajanje v različnih obdobjih zgodovine. Arhitektura je namreč ta, ki je zasidrana v prostor in je prisotna in neposredno vidna v našem prostoru in vsakdanu. Nadaljevali bomo s poglavjem romanska arhitektura in umetnost I in s tem vstopili v svet srednjeveškega stavbarstva.

Brezplačen cikel predavanj na temo zgodovine umetnosti pripravljamo že vrsto let. Srečanja se bodo odvijala tedensko v razponu dveh mesecev. Posamezno predavanje, ki traja dve šolski uri izvajal uni. dipl. umetnostni zgodovinar Simon Žlahtič.

Vabljen_a, da se nam pridružiš!

Poslikana kripta v baziiki sv. Izidorja v Leónu, Španija; Mozaik na stropu nad prezbiterijem Bazilike San Vitale; Avtor: Megginede – lastno delo; licenca: CC BY-SA 4.0; URL: https://commons.wikimedia.org/w/index.php?curid=45924271

Osem predavanj in en terenski ogled bo razdeljen po sklopih:
predromanska arhitektura in umetnost, romanska arhitektura in umetnost I, romanska arhitektura in umetnost II, zgodnjegotska arhitektura in umetnost, viskokogotska arhitektura in umetnost, poznogotska arhitektura in umetnost, srednjeveška arhitektura in umetnost na slovenskem I, srednjeveška arhitektura in umetnost II.

Povezava do originalnega članka

Največje urbano martinovanje na Trgu Leona Štuklja
2024-11-11 11:11 - 21:00 | Maribor center / Trg Leona Štuklja
Pridružite se nam na največjem martinovanju v Sloveniji!

Povezava do originalnega članka

Martinovo v konobi Dario
2024-11-11 11:00 - 16:00 | konoba-dario
Nazdravimo svetemu Martinu s srčnostjo in okusom – v Konobi Dario!

Ob praznovanju sv. Martina Konoba Dario vabi vse drage goste in prijatelje na posebno pogostitev!
Ob tej priložnosti podarjajo 150 porcij vrhunskega golaža in 300 kozarcev izbranega mladega vina.
Kdaj: 11.00–16.00 (ali do porabe zalog)
Opomba: Na ta dan restavracija ne obratuje po rednem urniku.
Nazdravite svetemu Martinu v prijetni družbi!

Povezava do originalnega članka

Pasje dober prevod – druženje z Boštjanom Gorencem Pižamo
2024-11-11 09:00 - 11:00 | BoC5A1tjanGorencPiC5BEama_fotoSimonPelko
Prevodni pranger
PASJE DOBER PREVOD – DRUŽENJE S PREVAJALCEM BOŠTJANOM GORENCEM PIŽAMO
Ponedeljek, 11. november 2024 // 9.00 // OŠ Bratov Polančičev
V ponedeljek, 11. novembra 2024, bo na Osnovni šoli Bratov Polančičev gostoval prevajalec Pasjega moža in Kapitana Gatnika Boštjan Gorenc Pižama, letošnji prejemnik nagrade Vasje Cerarja, ki jo za najboljši prevod podeljujeta Društvo slovenskih književnih prevajalcev in MKC Maribor. Srečanje je odprto za javnost.
Pasje dober prevod – druženje s prevajalcem Pasjega moža in Kapitana Gatnika bo potekalo v mali telovadnici OŠ Bratov Polančičev. Gosta bosta selektorica Alenka Veler in prevajalec Boštjan Gorenc – Pižama, nastopil bo zbor Slavčki z zborovodkinjo Teo Bratovčak ter vokalna skupina OŠ Bratov Polančičev z vodjo Petro Gobec.
Prevajalec priljubljene stripovske serije za mladino Dava Pilkeya Pasji mož, Boštjan Gorenc – Pižama, je bil nedavno nagrajen z nagrado Vasja Cerarja za najboljši mladinski prevod 2024, ki jo podeljujeta Društvo slovenskih književnih prevajalcev in MKC Maribor. Tokrat se bo srečal z otroki in jim predstavil, kako se loti prevajanja stripov in kako se ob tem pogosto močno zabava.
Po šoli bodo razstavljena literarna in likovna dela učencev in učenk od 1. do 9. razreda, ki jo je pripravila knjižničarka Diana Tavčar Ročenovič. Učenke in učenci priljubljenemu avtorju in prevajalcu pripravljajo presenečenje.
Srečanje je odprto za javnost.
o prevodnem prangerju
Dogodek je del festivala Prevodni Pranger. Edini prevodni festival v Sloveniji Prevodni Pranger se je v prvih petih letih delovanja vzpostavil kot eden ključnih prostorov refleksije, analize in kritike literarnih in humanističnih prevodov pri nas, ki z vsakokratnim programom osvetli različne prevajalske izzive, specifike občinstva in jezikovne kombinacije.
Tudi letos Prevodni Pranger prinaša odličen nabor prevodnih pogovorov. Prvič se bomo podali med ciljno bralstvo priljubljene stripovske serije za mlade in se z otroki pogovarjali o zagonetkah, ki jih razrešujejo prevajalci pri svojem delu. Pretresli bomo zakonitosti priprave prevodov za sinhronizacije animiranih filmov za najmlajše, ki v polnosti zaživijo šele v (slovenski) interpretaciji. Potopili pa se bomo tudi v pereče vprašanje politične korektnosti in v kolikšni meri aktualni družbeni diskurzi usmerjajo prevodni proces.
Festival Prevodni Pranger bo potekal novembra in decembra 2024 v Mali dvorani Lutkovnega gledališča Maribor in na OŠ Bratov Polančičev v Mariboru.
Vsi dogodki bodo zvočno posneti in objavljeni na festivalski spletni strani. Prvi pa tudi v videoposnetku.

Dogodek poteka v partnerstvu z OŠ Bratov Polančičev, DSKP in Mladinskega kulturnega centra Maribor ter Mladinsko knjigo.

Povezava do originalnega članka

Martinovanje v Malečniku
2024-11-10 11:00 | Okolica / Glaserjeva ploščad, Malečnik
Sadje in vino ob Svetem Martinu v Malečniku
Pridružite se nam na praznovanju Svetega Martina v Malečniku!
Pridružite se nam v nedeljo, 10. novembra 2024, od 11:00 ure dalje na Glaserjevi ploščadi v Malečniku, kjer bomo praznovali Sv. Martina. Uživali boste v krstu mladih vin, degustaciji lokalnega sadja ter bogatem kulturnem programu z ljudsko glasbo in okusno hrano. Na voljo bo tudi Martinov pohod in brezplačni mestni avtobus.
PROGRAM

Krst in degustacija mladih vin Malečnika (Društvo vinarjev “Na zdravje Malečnik”)
Predstavitev in degustacija lokalnega sadja (Sadjarji Malečnika)
Kulturni program: Malečniški brači
Martinov pohod na Gorco (ob 12:30 ali 14:00, Visit Malečnik)
Topla hrana in živa glasba (Ansambel Maheri)

Brezplačen mestni avtobus
Na dan dogodka bo prevoz z mestnim avtobusom na linijah št. 10 in 20 brezplačen v celotnem obdobju obratovanja teh dveh linij.
Vstopnine ni!

Povezava do originalnega članka

Jazzchange 2024: Astrid & The Scandals + Marcel Gidote’s Holy Crab
2024-11-09 20:30 - 22:00 | Maribor center / Mali oder Narodnega doma Maribor
Koncert v Narodnem domu
Astrid, mlada slovenska alternativna pop pevka, tekstopiska, elektronska harfistka, režiserka glasbenih videov in producentka, hitro pridobiva sloves kot femme fatale in škandalozna diva na domači glasbeni sceni. Po magistraturi iz klasičnega petja na Akademiji za glasbo v Ljubljani leta 2019, kjer je študirala tudi harfo, se je leta 2020 povezala s producentom in kasnejšim partnerjem Tomažem Zupančičem. Skupaj sta ustvarila številne projekte, med njimi single “Stanovanje”, “Devojke” in “Hej, Julie”, ter leta 2020 izdala svoj prvi EP “Triptich”, ki vključuje pesmi v treh jezikih: “Kostarika”, “Berlin” in “Seme”.
Leta 2023 sta Astrid in Tomaž ustanovila glasbeno skupino, poimenovano The Scandals, ki je izdala pesmi “Dry Out” in “Release Me” ter debitantski album “18:48”. Astridina edinstvena mešanica klasične in elektronske glasbe, prepletena z vplivi progresivnega rocka 60. in 70. let prejšnjega stoletja, jo postavlja v ospredje slovenske alternativne glasbene scene. Leta 2024 je bila Astrid izbrana med devet finalistk za nagrado HEMI, kar potrjuje njen vpliv in glasbeno prepoznavnost.
Dogodek bo zaznamovala tudi psihedelična rock zasedba iz Češke, ustanovljena leta 2019, ki prepleta vplive rocka, krautrocka in jazza s sodobnim zvokom. Z zadnjim albumom “Farm Alarm” iz leta 2023 opozarjajo na podnebno krizo. MGHC se je v zadnjih letih uveljavila kot ena vodilnih čeških psihedeličnih skupin in nastopa po Evropi.
Cena vstopnice je 10.00€, za študente pa 8.00€ ob predložitvi študentske izkaznice.

Povezava do originalnega članka

Heroj 2.0 – Predstava vseh predstav
2024-11-09 20:00 | IntimniOder.GT22
IntimniOder.GT22
Vse, kar imata, vse, kar jima preostane na poti do triumfa, sta onadva, z ramo ob rami. Praznina, luč in dva igralca. Heroja. Oba sta glavna junaka, oba se borita za svoje mesto pred publiko. Predstava vseh predstav, zdaj ali nikoli!
Vstopnina: 8 € / 5 € za študente, dijake, samozaposlene in upokojence / 0 € za brezposelne in invalide. Vstopnice tukaj ali rezervacije@moment.si.
Več na: moment.si/predstava/heroj-2-0-predstava-vseh-predstav/

Povezava do originalnega članka

NiceHashX afterparty z DJ Claptone
2024-11-09 20:00 | Okolica / Dvorana Tabor
NiceHashX x Claptone

Povezava do originalnega članka

Koncert: Hrvatin/Golob - Spektral
2024-11-09 19:30 | Maribor center / Sodni stolp, Pristan 8, 2000 Maribor
Koncert svetovne jazz glasbe
Duet Hrvatin/Golob sestavljata kontrabasist Žiga Golob in tolkalec Andrej Hrvatin – Nimetu. Oba glasbenika delujeta na širokem spektru glasbenih področij, vključno z jazzom, etnom, eksperimentalno glasbo ter s kantavtorji, poleg tega pa sodelujeta tudi v gledaliških, performativnih, plesnih in filmskih projektih.
Predstavljata izvirni glasbeni program Spektral, katerega osnovna ideja se osredotoča na barvo zvoka in raziskovanje zvočnosti kontrabasa, tolkal, piščali ter drugih tradicionalnih zvočil. Glasbe ne dojemata kot obrobno zabavo, temveč kot najčistejšo in najglobljo obliko komunikacije.
Njuna igrivost in čutnost, skupaj z abstraktnimi zvočnimi slikami ter kompleksnimi ritmi, so prav tako ključni elementi programa. Glasba zanju ni le komunikacija in ritual, temveč tudi medij in platno, ki zajema ves spekter vibracij, ki tvorijo naš svet in umetnost v njem.
Projekt je nastal v sodelovanju z Lutkovnim gledališčem Maribor, Kulturne četrti Minoriti in ob podpori Mestne občine Maribor.

Povezava do originalnega članka
